เรื่องร้องเรียน: มีการเผาหญ้าเมื่อสองสามวันก่อน และไม่แน่ใจว่ายังมีการแอบเผาอยู่ไหม ตอนนี้กลิ่นเหม็นไหม้ยังแพร่กระจายทั่วหมู่บ้าน หายใจไม่สะดวกรบกวนการใช้ชีวิตของปชชมากค่ะ อยากให้มีหน่วยงานช่วยตรวจสอบและดำเนินการบรรเทาทีนะคะ
การดำเนินการของเจ้าหน้าที่: เนื่องจากวันที่ 19 พฤษภาคม 2566 เวลาประมาณ 17.00 น. เกิดเหตุเพลิงไหม้หญ้าเป็นวงกว้างขนาดใหญ่บริเวณหลังหมู่บ้านพระปิ่น 5 จึงทำให้เกิดกลุ่มควันขนาดใหญ่ปกคลุมไปทั่วพื้นที่ ซึ่งเจ้าหน้าดับเพลิงได้ดำเนินการควบคุมเพลิงได้ในช่วงเวลา 21.00 น. และทางเจ้าหน้าได้เฝ้าระวังอย่างต่อเนื่องและเมื่อวันที่ 23 พฤษภาคม 2566 เวลา 20.00 น. ได้เกิดการประทุของเพลิงขึ้นอีกครั้งซึ่งเจ้าหน้าที่ดับเพลิงได้ดำเนินการควบคุมเพลิงได้เรียบร้อยแล้ว ซึ่งในปัจจุบันยังพบว่ามีกลุ่มควันขึ้นบ้างในบางจุดที่เจ้าหน้าที่ยังไม่สามารถเข้าถึง เมื่อวันที่ 24 พฆษภาคม 2566 สำนักงานเขตบางบอนได้ประสานกับทางเจ้าของที่ที่เกิดเพลิงไหม้ ให้เข้าดำเนินการไถกลับหน้าดินเพื่อควบคุมการเกิดเพลิงไหม้ เพื่อบรรเทาความเดือดร้อนกับผู้พักอาศัยบริเวณใกล้เคียง
ความเห็นของผู้แจ้ง: ไม่ทราบว่าสาเหตุเพลิงไหม้คือมีคนเผา หรือ เป็นเหตุธรรมชาติหรือคะ ถ้ามีคนเผา มีการดำเนินการอย่างไรกับผู้นั้นได้บ้าง อย่างไรก็ตามขอบคุณมากๆที่ดำเนินการอย่างรวดเร็วมากๆค่ะ
พื้นที่: แขวงบางบอนใต้ เขตบางบอน กรุงเทพมหานคร